Muž v ohni

Muž v ohni (ang. Man on Fire) je americký triler z roku 2004 natočený podľa rovnomennej novely od A. J. Quinnella. Rovnomenný film podľa tejto novely bol natočený už v roku 1987. 

V hlavnej úlohe sa predstavil Denzel Washington ako skleslý bývalý pracovník CIA pracujúci ako bodyguard. V ďalších úlohach účinkovali  Christopher Walken, Dakota Fanningová, Radha Mitchellová, Giancarlo Giannini, Marc Anthony, Rachel Ticotinová a Mickey Rourke.

Dej

Mexiko nie je práve najbezpečnejšie mesto. Popri drogách a prostitúcii tu doslova prekypuje unášanie detí bohatých rodičov za účelom nabalenia sa na výkupnom. Niekdajší dôstojník United States Marine Corps Force Reconnaissance a pracovník CIA John Creasy (Denzel Washington) zabil v živote veľa ľudí a už dávno stratil vieru v to, že by sa niekedy mohol dostať do neba. Najlepším kamarátom mu je fľaška alkoholu. Cez Mexiko len náhodne prechádza, keď mu starý kolega zo CIA Paul Rayburn (Christopher Walken) ponúkne prácu. Jedna tunajšia zámožná rodina má malú dcérku Pitu (Dakota Fanningová) a bojí sa o ňu. Creasy nie je pre spomalené reakcie, oslabené alkoholom, úplne ideálnym osobným strážcom, no vďaka brilantnej minulosti je pre Pitinho otca (Marc Anthony) tým pravým. Práca je teda jeho, čím sa ale dostane do veľkých problémov.

Obsadenie
 Denzel Washington ako John W. Creasy
 Dakota Fanningová ako Lupita-Martin Ramos, "Pita"
 Marc Anthony ako Samuel Ramos
 Radha Mitchellová ako Lisa-Martin Ramos
 Christopher Walken ako Paul Rayburn, starý Creasyho kolega zo CIA, ktorý pracuje v bezpečnostnej firme v Mexiku.
 Giancarlo Giannini ako Miguel Manzano, riaditeľ AFI.
 Rachel Ticotinová ako Mariana Garcia Guerrero, reportér pre Diario Reforma.
 Jesús Ochoa ako Victor Fuentes
 Mickey Rourke ako Jordan Kalfus, právnik Samuela Ramosa.
 Angelina Peláez ako Sister Anna
 Roberto Sosa ako Daniel Rosas Sanchez ako "Hlas"
 Gero Camilo ako Aurelio Rosas Sanchez
 Mario Zaragoza ako Jorge Ramirez

Referencie

Externé odkazy
 Man on Fire official website (Archive)
 
 
 Man on Fire na Rotten Tomatoes
 Man on Fire na Box Office Mojo

Zdroj

Filmy z 2004
Akčné filmové trilery USA
Kriminálne filmové trilery USA
Filmy 20th Century Fox
Filmy podľa názvu